b'\n_START_ARTICLE_\nJustin Masterson\n_START_SECTION_\nZgodnje \xc5\xbeivljenje\n_START_PARAGRAPH_\nMasterson je bil rojen v mestu Kingston, prestolnici Jamajke. Tamkaj je njegov o\xc4\x8de bil zaposlen kot dekan na Jamaj\xc5\xa1kem teolo\xc5\xa1kem semeni\xc5\xa1\xc4\x8du. Nekaj let zatem se je Masterson preselil v mesto Fort Wayne v zvezni dr\xc5\xbeavi Indiana, ZDA. V mestu Beavercreek v zvezni dr\xc5\xbeavi Ohio je obiskoval tamkaj\xc5\xa1njo srednjo \xc5\xa1olo, kjer se je seznanil z igro baseballa kot lovilec, metalec in igralec prve baze. Njegova mati \xc5\xa1e danes u\xc4\x8di v osnovni \xc5\xa1oli v mestu, njegov o\xc4\x8de pa je du\xc5\xa1ni pastir.\n_START_SECTION_\nUniverzitetna kariera\n_START_PARAGRAPH_\nMasterson je najprej obiskoval Bethel College v mestu Mishawaka v zvezni dr\xc5\xbeavi Indiana in tam bil za\xc4\x8detni metalec lokalne ekipe. Navkljub temu je med njegovim drugim letom v univerzi odbil kar 10 doma\xc4\x8dih tekov. Nato se je prepisal na univerzo San Diego State University in tam postal \xc4\x8dlan razbremenilskega kadra. V ligi Cape Cod Baseball League je v letu 2005 zaklju\xc4\x8dil 10 tekem za ekipo Wareham in predajal po 1,15 teka.\n_START_SECTION_\nBoston Red Sox\n_START_PARAGRAPH_\nMasterson je bil izbran v drugem krogu nabora lige MLB leta 2006 s strani ekipe Boston Red Sox. V nabor je vstopil kot 64. ocenjeni igralec s strani Baseball America._NEWLINE_Pogodbo z ni\xc5\xbejimi podru\xc5\xbenicami organizacije je podpisal s posredovanjem Dana Madsena in je v svojem obdobju z ekipo Lowell Spinners bil tako za\xc4\x8detni metalec kakor razbremenilec. V letu 2007 je bil povi\xc5\xa1an iz ekipe Lancaster JetHawks k ekipi na stopnji Double-A, Portland Sea Dogs. Mastersonovih 12 zmag v tisti sezoni je bil drugi najve\xc4\x8dji izkupi\xc4\x8dek med vsemi \xc4\x8dlani ni\xc5\xbejih podru\xc5\xbenic organizacije Boston Red Sox._NEWLINE_Po tem, ko se je pridru\xc5\xbeil ekipi v Portlandu, je dejal: "Vedno sem bilj dovolj samozavesten, da lahko postanem odli\xc4\x8den metalec. \xc5\xa0el sem v manj\xc5\xa1o \xc5\xa1olo in se tam dokazal, in ne glede na to, kak\xc5\xa1no pot si izberem, da pridem v ligo MLB, bom zadovoljen, ko mi to kon\xc4\x8dno uspe."_NEWLINE_Leta 2006 je bil imenovan na seznam vseh zvezd na njegovi kratkosezonski stopnji s strani ocenjevalcev Baseball America . Masterson je nato spet postal za\xc4\x8detni metalec zgodaj v letu 2007 po razbremenilskem obdobju v Lowellu._NEWLINE_Ekipa ga je zgodaj v letu 2008 povabila k njihovem spomladanskem uigravanju. 24. aprila 2008 je svoj prvi nastop do\xc5\xbeivel proti ekipi Los Angeles Angels of Anaheim, potem ko je bil vpoklican po izrednem stanju v ekipi. V 6 menjavah je dovolil le tek. Po tekmi je bil takoj poslan nazaj v Portland. 20. maja je nato nastopil \xc5\xa1e drugi\xc4\x8d in v 6,3 menjave dovolil tri udarce v polje in tek s tremi prostimi prehodi na bazo in pet izlo\xc4\x8ditvami z udarci ter svojo prvo zmago._NEWLINE_Po petih za\xc4\x8detih tekmah je ekipa oznanila, da bo v ligi MLB zagotovo ostal do povratka Daisukeja Matsuzake po po\xc5\xa1kodbi, saj si je Bartolo Col\xc3\xb3n po\xc5\xa1kodoval hrbet. 7. julija 2008 je bil poslan nazaj v Pawtucket. Upravnik Terry Francona je izjavil, da zato, da bo lahko izvedel prehod v razbremenilski kader. Masterson je bil ponovno vpoklican 20. julija po po\xc5\xa1kodbi Davida Aardsme V njegovem prvem nastopu v vlogi razbremenilca je izgledal dobro in v 2,6 menjave ni dovolil teka._NEWLINE_Masterson je v kon\xc4\x8dnici prvi\xc4\x8d zmagal v 5. tekmi Serije za ameri\xc5\xa1ko ligo proti ekipi Tampa Bay Rays po tem, ko v 9. menjavi ni dovolil teka za kon\xc4\x8dni izid 8:7.\n_START_SECTION_\nCleveland Indians\n_START_PARAGRAPH_\n31. julija 2009 je Masterson bil skupaj z Nickom Hagadonejem in Bryanom Priceom poslan k ekipi Cleveland Indians v zameno za Victorja Martineza._NEWLINE_Masterson je 9. junija 2010 zaklju\xc4\x8dil svojo prvo celotno tekmo brez predanega teka proti njegovi biv\xc5\xa1i ekipi iz Bostona. Na celi tekmi je predal le 2 udarca v polje._NEWLINE_Po zaklju\xc4\x8dku sezone 2011, v kateri je zbral 12 zmag, 10 porazov, dovoljeval 3,21 teka in metal v 216 menjavah, je Masterson od\xc5\xa1el na operacijo, v kateri je zdravnik popravil njegove strgane ramenske vezi (ramena roke, s katero ne me\xc4\x8de). Operacija je bila potrebna zaradi po\xc5\xa1kodbe, ki jo je utrpel leta 2007 kot \xc4\x8dlan ekipe Boston Red Sox._NEWLINE_5. aprila 2012 je Masterson bil za\xc4\x8detni metalec na Dnevu odprtja lige MLB proti ekipi Toronto Blue Jays. Tekma je postala najdalj\xc5\xa1a v zgodovini Dneva odprtja, v 16 menjavah je Mastersonova ekipa izgubila z izidom 7:4. Masterson je v 8 menjavah dovolil 2 udarca v polje in tek ter povrhu z udarci izlo\xc4\x8dil \xc5\xa1e 10 odbijalcev, a ni uspel zabele\xc5\xbeiti zmage.\n_START_SECTION_\nSplo\xc5\xa1no\n_START_PARAGRAPH_\nMasterson je desni\xc4\x8dar in nosi \xc5\xa1tevilko 63. V vi\xc5\xa1ino meri 1,98 metra in tehta 120\xc2\xa0kg.\n_START_SECTION_\nZaloga metov\n_START_PARAGRAPH_\nMasterson uporablja hitro \xc5\xbeogo, ki jo me\xc4\x8de s hitrostmi do 156 kilometrov na uro, drsalca, ob\xc4\x8dasnega spremenljivca in predvsem pogreznika. Ve\xc4\x8dina se strinja, da je njegov najbolj\xc5\xa1i met prav slednji s svojim velikim pogrezom. Pri svoji hitri \xc5\xbeogi uporablja \xc5\xa1iroko paleto razli\xc4\x8dnih hitrosti in nagibov. Njegov drsalec dose\xc5\xbee okrog 130 kilometrov na uro, spremenljivec pa med 125 in 130 kilometrov na uro. Svoj pogreznik me\xc4\x8de pri zelo razli\xc4\x8dnih hitrostih, od povpre\xc4\x8dnih 135 kilometrov na uro do za pogreznika zelo visokih 150 kilometrov na uro, s \xc4\x8dimer v\xc4\x8dasih precej preseneti nasprotnikove odbijalce.\n_START_SECTION_\nTehnika metanja\n_START_PARAGRAPH_\nMasterson uporablja tri\xc4\x8detrtinski na\xc4\x8din meta, kateremu doda drsalni gib. Nekateri ga pri tem primerjajo z Dennisom Eckersleyem.\n_START_SECTION_\nZasebno \xc5\xbeivljenje\n_START_PARAGRAPH_\nMasterson se je 3. novembra 2007 poro\xc4\x8dil z Meryl Ham._NEWLINE_Med njegovim obdobjem z ekipo Boston Red Sox je na igri\xc5\xa1\xc4\x8de vstopal ob pesmi skupine Skillet "Rebirthing"._NEWLINE_Masterson je kristjan in pogosto govori o pomenu Boga v njegovem \xc5\xbeivljenju. Junija 2009 je nagovoril zbrane v Pentagonu ob njihovi tedenski molitvi ob zajtrku.'